b'\n_START_ARTICLE_\nPsihologie clinic\xc4\x83\n_START_PARAGRAPH_\nPsihologia clinic\xc4\x83, ramur\xc4\x83 \xc8\x99i specializare a psihologiei, este \xc8\x99tiin\xc8\x9ba care studiaz\xc4\x83 mecanismele psihologice implicate \xc3\xaen starea de s\xc4\x83n\xc4\x83tate \xc8\x99i boal\xc4\x83. Ea este situat\xc4\x83 la confluen\xc8\x9ba psihologiei cu medicina \xc8\x99i este o ramur\xc4\x83 teoretic\xc4\x83 \xc8\x99i aplicativ\xc4\x83 a sistemului \xc8\x99tiin\xc8\x9belor psihologice. Se consider\xc4\x83 una dintre cela mai vaste \xc8\x99i dezvoltate ramuri ale psihologiei. Cu toate acestea psihologia clinic\xc4\x83 nu este doar o \xc8\x99tiin\xc8\x9b\xc4\x83 fundamental\xc4\x83, dar \xc8\x99i un domeniu de activitate profesional\xc4\x83, care este orientat\xc4\x83 spre optimizarea resurselor psihice a omului \xc8\x99i a posibilit\xc4\x83\xc8\x9bilor sale de adaptare, la armonizarea dezvolt\xc4\x83rii psihice, ocrotirea s\xc4\x83n\xc4\x83t\xc4\x83\xc8\x9bii, \xc3\xaenfruntarea suferin\xc8\x9belor \xc8\x99i reabilitarea psihic\xc4\x83.'